Document ID: 32000L0003

KOMMISSIONENS DIREKTIV 2000/3/EF
af 22. februar 2000
om tilpasning til den tekniske udvikling af Rådets direktiv 77/541/EØF vedrørende sikkerhedsseler og fastholdelsesanordninger i motordrevne køretøjer
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 70/156/EØF af 6. februar 1970 om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil(1), senest ændret ved Europa-Parlamentets og Rådets direktiv 98/91/EØF(2),
Under henvisning til Rådets direktiv 77/541/EØF af 28. juni 1977 om indbyrdes tilnærmelse af medlemsstaternes lovgivning om sikkerhedsseler og fastholdelsesanordninger i motordrevne køretøjer(3), senest ændret ved Kommissionens direktiv 96/36/EF(4), særlig artikel 10, og
ud fra følgende betragtninger:
(1) Direktiv 77/541/EØF er et af særdirektiverne under den EF-typegodkendelsesprocedure, der er fastlagt ved direktiv 70/156/EØF. Følgelig finder bestemmelserne i direktiv 70/156/EØF om køretøjssystemer, komponenter og separate tekniske enheder også anvendelse på dette direktiv.
(2) På baggrund af den tekniske udvikling er det muligt at sikre passagerer bedre beskyttelse ved at påbyde trepunktsseler med retraktor ved alle pladser i motorkøretøjer af klasse M1.
(3) Ved Rådets afgørelse 97/836/EF(5) tiltrådte Fællesskabet overenskomsten under FN's Økonomiske Kommission for Europa (FN-ECE) om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter, undertegnet i Geneve den 20. marts 1958, som revideret 16. oktober 1995.
(4) Ved sin tiltrædelse af den reviderede overenskomst har Fællesskabet tiltrådt en bestemt liste over regulativer, som er udarbejdet i henhold til overenskomsten. På listen optræder FN-ECE-regulativ nr. 44, som vedrører godkendelse af fastholdelsesanordninger til børn, som er passagerer i motordrevne køretøjer (barnefastholdelsesanordninger).
(5) Der bør indføres særlige krav til beskyttelse af børn, og bilagene til direktiv 77/541/EØF bør derfor ændres ved indarbejdelse af de særlige krav vedrørende barnefastholdelsesanordninger baseret på FN-ECE-regulativ nr. 44. Af hensyn til klarheden bør bilagene til nævnte direktiv erstattes af bilaget til nærværende direktiv.
(6) De i dette direktiv fastsatte foranstaltninger er i overensstemmelse med udtalelse fra det udvalg for tilpasning til den tekniske udvikling, som nedsattes ved direktiv 70/156/EØF -
UDSTEDT FØLGENDE DIREKTIV:
Artikel 1
Bilagene til direktiv 77/541/EØF affattes som angivet i bilaget til nærværende direktiv.
Artikel 2
1. Fra den 1. oktober 2000 kan medlemsstaterne ikke af grunde vedrørende sikkerhedsseler og fastholdelsesanordninger
- nægte EØF-typegodkendelse eller national typegodkendelse af en type motordrevet køretøj, sikkerhedssele, fastholdelsesanordning eller barnefastholdelsesanordning, eller
- forbyde registrering, salg eller ibrugtagning af køretøjer eller salg eller ibrugtagning af sikkerhedsseler, fastholdelsesanordninger eller barnefastholdelsesanordninger,
hvis sikkerhedsselerne, fastholdelsesanordningerne og barnefastholdelsesanordningerne opfylder kravene i direktiv 77/541/EØF, som ændret ved nærværende direktiv.
2. Fra den 1. oktober 2001 kan medlemsstaterne
- ikke længere meddele EF-typegodkendelse
- nægte at meddele national typegodkendelse
af en type køretøj, hvis kravene i direktiv 77/541/EØF, som ændret ved nærværende direktiv, til barnefastholdelsesanordninger og montering af sikkerhedsseler, herunder eventuelle indbyggede fastholdelsesanordninger, ved alle siddepladser i køretøjer af klasse M1 ikke er opfyldt.
Kravet om trepunktssele på alle pladser i køretøjer af klasse M1 finder dog anvendelse fra den 1. april 2002. For montering af seler i køretøjer af klasse M1 gælder indtil denne dato kravene i bilag XV til direktiv 77/541/EØF.
3. Fra den 1. oktober 2002
- skal medlemsstaterne anse typeattester, der ledsager fabriksnye køretøjer af klasse M1 i henhold til direktiv 70/156/EØF, for ugyldige til det i samme direktivs artikel 7, stk. 1, nævnte formål, og nægte registrering, salg, og ibrugtagning af fabriksnye køretøjer, hvis de ikke er ledsaget af en gyldig typeattest i henhold til direktiv 70/156/EØF, medmindre bestemmelserne i samme direktivs artikel 8, stk. 2, bringes i anvendelse
- kan medlemsstaterne nægte registrering, salg og ibrugtagning af nye køretøjer i klasse N1 og M2 med en masse på højst 3,5 t, for så vidt angår en eventuelt monteret barnefastholdelsesanordning
af grunde vedrørende sikkerhedsselerne og fastholdelsesanordningerne, hvis kravene i direktiv 77/541/EØF, som ændret ved nærværende direktiv, ikke er opfyldt.
Kravet om trepunktssele på alle pladser i køretøjer af klasse M1 finder dog anvendelse fra den 1. oktober 2004. Indtil denne dato gælder for montering af seler i køretøjer af klasse M1 kravene i bilag XV til direktiv 77/541/EØF.
4. Fra den 1. januar 2001 finder de krav, som i direktiv 77/541/EØF, som ændret ved nærværende direktiv, stilles til integrerede barnefastholdelsesanordninger, der er monteret som originalt udstyr i et køretøj, anvendelse til det i artikel 7, stk. 1, i direktiv 70/156/EØF nævnte formål.
Artikel 3
1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 30. september 2000. De underretter straks Kommissionen herom.
Når medlemsstaterne vedtager disse bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.
2. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.
Artikel 4
Dette direktiv træder i kraft på tyvendedagen efter offentliggørelsen i De Europæiske Fællesskabers Tidende.
Artikel 5
Dette direktiv er rettet til medlemsstaterne.
Udfærdiget i Bruxelles, den ...

Labels: 7
8